སྟེང་ན་རྣག་ཁྲག་དང་ཆུ་དྲངས་ཤིང་བསིལ་བ་དང་བདུད་རྩི་གསུམ
ག་དངོས་གནས་ལ་ཡོད་པའི་ཕྱིར།ཞེས་ཟེར་བ་འདིའི་ལན་ལ་ཁ་ཅིག།སྐྱོན་མེད་དེ།རྫོགས་བྱེད་ལ་སྟོན་པ་ཤཱཀྱ་ཐུབ་པའི་སྐུ་གཟུགས་མི་མཛེས་པར་སྣང་བ་དེ་འཕྲལ་གྱི་འཁྲུལ་རྒྱུ་གྲུབ་མཐའ་ངན་པའི་དབང་གིས་སྣང་བ་ཡིན་ལ།ཡི་དྭགས་ལ་ཆུ་ཀླུང
རྣནརྣག་ཁྲག་ཏུ་སྣང་བ་ནི་ཕུགས་ཀྱི་འཁྲུལ་རྒྱུ་ལས་ངན་པའི་དབང་གིས་སྣང་བ་ཡིན་པའི་ཕྱིར།ཞེས་པའི་ལན་འདེབས་ཟེར།དེ་ནི་མི་འཐད་དེ།ཕུགས་ཀྱི་འཁྲུལ་རྒྱུ་ལས་ངན་པའི་དབང་གིས་སྣང་བ་ཐམས་ཅད་ཡོད་པར་རང་ལུགས་ལ་ཡང་མི་འཇོག
པབའི་ཕྱིར།དེས་ན་རང་ལན་ནི།སྟོན་པ་ཤཱཀྱ་ཐུབ་པའི་སྐུ་གཟུགས་འཛིན་པའི་མུ་སྟེགས་རྫོགས་བྱེད་ཀྱི་མིག་ཤེས་ལ་སྟོན་པ་ཤྲུཀྱ་ཐུབ་པའི་སྐུ་གཟུགས་མི་མཛེས་པར་སྣང་བ་གཞི་མ་གྲུབ་སྟེ།སྟོན་པ་ཤཱཀྱ་ཐུབ་པའི་སྐུ་གཟུགས་འཛིན་པའི
མིག་ཤེས་ཡིན་ན།དེ་མཛེས་པར་སྣང་བའི་མིག་ཤེས་ཡིན་དགོས་པའི་ཕྱིར།སངས་རྒྱས་རྗེས་དྲན་གྱི་མདོ་ལས།མཐོང་ན་མི་མཐུན་པ་མེད་པ་ཞེས་བཤད་པ་ལ་རྒྱུ་མཚན་ཡོད་པའི་ཕྱིར།འོ་ན་འཕགས་པ་ཐོགས་མེད་ཀྱིས་མགོན་པོ

བྱམས་པ་བསྒྲུབ་པའི་ཚེ།མགོན་པོ་བྱམས་པའི་སྐུ་གཟུགས་ཁྱི་མོའི་གཟུགས་སུ་མཐོང་བར་བཤད་པ་མི་འཐད་པར་ཐལ།མུ་སྟེགས་རྫོགས་བྱེད་ཀྱི་སྟོན་པ་ཤཱཀྱ་ཐུབ་པའི་སྐུ་གཟུགས་མི་མཛེས་པར་མཐོང་བ
མི་སྲིད་པའི་ཕྱིར།རྟགས་ཁས།ཞེས་ཟེར་ན།སྐྱོན་མེད་དེ།དེའི་ཚེ་འཕགས་པ་ཐོགས་མེད་ཀྱིས་མགོན་པོ་བྱམས་པའི་སྐུ་གཟུགས་མཐོང་བ་མ་ཡིན་གྱི་འཕགས་པ་ཐོགས་མེད་ཀྱི་སྒྲིབ་པ་སྦྱང་བའི་ཕྱིར་དུ།ཁྱི་མོའི་གཟུགས་འབུས་བཤིག
པ་ཅིག་སྤྲུལ་པ་ཙམ་ཡིན་པའི་ཕྱིར།ཡང་།ཁོ་ན་རེ།མུ་སྟེགས་རྫོགས་བྱེད་དེ་སོ་སོ་སྐྱེ་བོ་ལས་དག་པ་ཡིན་པར་ཐལ།དེ་མཆོག་གི་སྤྲུལ་པའི་སྐུ་སྟོན་པ་ཤཱཀྱ་ཐུབ་པའི་སྐུ་གཟུགས་མངོན་སུམ་དུ་མཐོང་བའི་སོ་སོ་སྐྱེ་བོ་ཡིན་པའི་ཕྱིར།།
ཁྱབ་སྟེ།མཆོག་གི་སྦྲུལ་སྐུ་དེ་སོ་སོ་སྐྱེ་བོ་ལས་དག་ཡན་ཆད་ཀྱི་མངོན་སུམ་གྱི་སྤྱོད་ཡུལ་ཡིན་པའི་ཕྱིར།ཞེས་ཟེར་ན་དེ་ནི་འདོད་པ་ཡིན་ཏེ།དེའི་ལས་དག་གི་དོན་ནི་སངས་རྒྱས་ཀྱི་སྐུ་གཟུགས་དེ་མངོན་སུམ་དུ་མཐོང་བ་ལ་བརྟེན་ནས་རྒྱུད་ལ་ལམ་བཟང
པོའི་བག་ཆགས་འཇོག་པ་ལ་དགོངས་པའི་ཕྱིར།ཡང་ཁྱེད་ཀྱིས་ཆུ་བོ་གང་གཱ་ལ་ཡི་དྭགས་ཀྱིས་བལྟས་པའི་ཚེ།ཆུ་བོ་གང་གཱའི་སྟེང་ན་མེ་དངོས་གནས་ལ་ཡོད་པ་ཅིག་སྲིད་པར་ཐལ།ལས་ཁྱད་པར་བ་བསགས་པའི་མི་དང་ཡི་དྭགས་གཉིས་ཀྱིས་ཆུ་བོ།
གང་གཱ་ལ་ཐུན་མོང་དུ་ཅིག་ཅར་བལྟས་པའི་ཚེ་ཆུ་བོ་གང་གཱའི་སྟེང་ན་རྣག་ཁྲག་དང་ཆུ་དྲངས་ཤིང་བསིལ་བ་གཉིས་ཅིག་ཅར་དུ་ཡོད་པ་སྲིད་པའི་ཕྱིར།འདོད་ན།ཚེ་གྲང་ལྷན་ཅིག་མི་གནས་འགལ་མིན་པར་ཐལ།ཚེ་གྲང་ལྷན་ཅིག་ཏུ་གནས་པ

ཞིག་སྲིད་པའི་ཕྱིར།ཞེས་ཟེར་ན།སྐྱོན་མེད་དེ།ཚ་གྲང་ལྷན་ཅིག་མི་གནས་འགལ་དུ་བཤད་པ།སེམས་ཅན་གྱི་ལས་ཁྱད་པར་བ་དང་།རྣལ་འབྱོར་པའི་ཏིང་ངེ་འཛིན་གྱི་མཐུ་སོགས་མ་འཚོགས་པའི་དབང་དུ་བྱས་པའི་ཕྱིར།དཔེར་ན་རྣལ
འབྱོར་པ་འགའ་ཞིག་གིས་སྟོད་ནས་མེ་འབར་སྨད་ནས་ཆུ་བྲུབ་པའི་རྫུ་འཕྲུལ་བསྟན་པའི་ཚེ།ཚེ་གྲང་ལྷན་ཅིག་གཅིག་ཏུ་གནས་པ་མངོན་སུམ་གྱིས་གྲུབ་པ་བཞིན།ཡང་ཁྱེད་ཀྱིས།འགལ་བ་ལ་མ་འཕྲུལ་པའི་ཚད་མ་ཡོད་པར་ཐལ།ཡི་དྭགས་ཀྱི་མིག
ཤེས་དང་མིའི་མིག་ཤེས་ཀྱིས་ལྗོན་ཤིང་འབྲས་བུ་ཅན་ལ་ཅིག་ཅར་དུ་བལྟས་པའི་ཚེ།ཡི་དྭགས་ཀྱི་མིགཤེས་ཀྱིས་ལྗོན་ཤིང་ལ་འབྲས་བུ་མེད་པར་གཞལ།མིའི་མིག་ཤེས་ཀྱི་ལྗོན་ཤིང་ལ་འབྲས་བུ་ཡོད་པར་གཞལ་བའི་ཕྱིར།གཞན་ཡང་།གསལ
བདེར་ཐལ།ཡི་དྭགས་ཀྱིས་ཆུ་བོ་གང་གཱའི་འགྲམ་དུ་ཕྱིན་པའི་ཚེ།ཡི་དྭགས་ཁ་ཅིག་གི་མིག་ཤེས་ཀྱིས་ཆུ་བོ་གང་གཱ་བསྐམས་པར་གཞལ།མིའི་མིག་ཤེས་ཀྱིས་ཆུ་བོ་གང་གཱ་མ་བསྐམས་པར་གཞལ་བའི་ཕྱིར།ཞེས་ཟེར་ན།བལ་འགྱུར་དང་པོ་དེའི་སྐྱོན
མེད་དེ།དེའི་ཚེ་ཡི་དྭགས་ལ་ལས་ཀྱིས་གེགས་བྱས་པས་ལྗོན་ཤིང་འབྲས་བུ་ཅན་དེ་མ་མཐོང་བ་ཡིན་གྱི།དེས་མེད་པར་གཞལ་བ་མིན་པའི་ཕྱིར།ཐལ་འགྱུར་ཕྱི་མ་ལའང་སྐྱོན་མེད་དེ།ཡི་དྭགས་ཁ་ཅིག་ཆུ་འཐུང་འདོད་ནས་ཆུ་བོ་གང་གཱའི་འགྲམ
དུ་ཕྱིན་པ་ན་ལས་ཀྱིས་གེགས་བྱས་ནས་ཆུ་བོ་གང་གཱ་མ་མཐོང་བ་ན།རྟོག་པས་ཆུ་བོ་གང་གཱ་བསྐམས་སོ་སྙམ་དུ་བཟུང་བ་ཡིན་གྱི།ཆུ་བོ་གང་གཱ་བསྐམས་པར་གཞལ་བ་མིན་པའི་ཕྱིར།གཞན་ཡང་།ཁྱེད་ཀྱི་ཆོས་རྗེ་རོང་པོས།སྤྱོད་འཇུག་ལས།

སེམས་ཅན་དམྱལ་བའི་མཚོན་ཆ་རྣམས།།སུ་ཞིག་གིས་ནི་ཆེད་དུ་བྱས།།ལྕགས་བསྲེགས་ས་བཞི་སུ་ཡིས་བྱས།།མེ་ཚོགས་དག་ནི་ཅི་ལམ་བྱུང་།།དེ་འདྲ་དེ་དག་ཐམས་ཅད་ནི།།ཇིག་སེམས་ཡིན་པར་ཐུབ
པས་གསུངས།།ཞེས་བཤད་པ་མི་འཐད་པར་ཐལ།ལྕགས་བསྲེགས་ཀྱི་ས་གཞི་དང་དམྱལ་བའི་མེ་ལ་སོགས་ཕྱི་རོལ་དོན་དུ་གྲུབ་པའི་ཕྱིར།དེས་ན་དམྱལ་བའི་མཚོན་ཆ་དང་།ལྕགས་བསྲེགས་ཀྱི་ས་གཞི་ལ་སོགས་པ་དངོས་གནས་ལ་མེད་དེ།ཡོད
ན་སུས་བྱས།དེ་དག་ནི་སེམས་ཀྱི་འཁྲུལ་སྣང་ཙམ་ཡིན་མོད།ཅེས་ཟེར་བ།དེ་ནི་མི་འཐད་དེ།དེ་ལྟར་ན་དམྱལ་བའི་སེམས་ཅན་དང་མཐོ་རིས་ཀྱི་ལྷ་ལ་སོགས་པ་ལ་སེམས་ཀྱི་འཁྲུལ་སྣང་བཟང་ངན་ཙམ་བྱུང་བ་ཡིན་གྱི།དངོས་གནས་ལ
སྡུག་བསྔལ་དང་བདེ་བ་ལ་སོགས་པ་མེད་པར་ཁས་ལེན་དགོས་པས།རྒྱུ་དགེ་སྡིག་ལས་འབྲས་བུ་བ་དེ་སྡུག་འབྱུང་བ་མི་སྲིད་པར་ཐལ་བའི་སྐྱོན་ཡོད་དོ།།འོ་ན་ལུང་དེའི་དོན་གང་ཡིན་ཞེ་ན།ཕྱི་རོལ་པས་སྣོད་བཅུད་ཀྱི་འཇིག་རྟེན་ཐམས་ཅད་དབང
ཕྱག་གིས་བྱས་པར་འདོད་པས།དེ་འགོག་པའི་གཞུང་ཡིན་ལ།དོན་ནི།སུ་ཞིག་གིས་ནི་ཆེད་དུ་བྱས།།ཞེས་པས་དམྱལ་བའི་མཚོན་ཆ་དང་ལྕགས་བསྲེགས་ཀྱི་ས་གཞི་དང་།མེའི་ཚོགས་དེ་དག་སྐྱེ་བ་སྔ་མར་ལས་ངན་བསགས་པའི་སྡིག་སེམས
ལས་བྱུང་བ་ཡིན་གྱི།དབང་ཕྱུག་ལ་སྣོད་བཅུད་ཀྱི་འཇིག་རྟེན་དེ་དག་བྱེད་པའི་ནུས་པ་མེད་པའི་ཕྱིར།ཞེས་པའི་དོན་ནོ།།དེ་ཕྱིར་རྣམ་འགྲེལ་དུ་ཡང་དབང་ཕྱུག་འཇིག་རྟེན་ཀུན་གྱི་བྱེད་པ་པོར་འདོད་པ་ལེའུ་གཉིས་པར་རྒྱས་པར་བཀག་པས།།

ཤིང་རྟ་ཆེན་པོ་རྣམས་དགོངས་པ་གཅིག་གོ།།ཡང་སྟོང་ཐུན་སྐལ་བཟང་མིག་འབྱེད་ལས།གལ་ཏེ་དེར་ཡང་མཐོང་མེད་ལ།།བརྟེན་ནས་གཟུགས་གཞན་འབྱུང་གྱུར་ན།།ཞེས་སོགས་ཀྱི་དོན།ཐག་ཉེ་བ་ནས་ལྟ་བའི་ཚེ་ཡུལ་དབང་བར་དུ་ལས
གཟུགས་གསལ་བ་དང་།ཐག་རིང་བ་ནས་ལྟ་བའི་ཚེ་ཡུལ་དབང་བར་དུ་ལས་གཟུགས་མི་གསལ་བ་སྐྱེ་བས་ཐག་ཉེ་རིང་ལ་སྔོན་པོ་སོགས་དབང་ཤེས་ལ་གསལ་མི་གསལ་གྱི་ཁྱད་བྱུང་བ་ཡིན་གྱི།ཤེས་པ་ལ་རྣམ་པ་ཤར་པོའི་དབང་གིས་མ་ཡིན་པར
སྨྲ་བའི་འདོད་པ་བརྗོད་ནས།དེ་འགོག་པ་ན་ཐག་ཉེ་རིང་ནས་ལྟ་བའི་ཚེ་སྔོ་འཛིན་མིག་ཤེས་དང་།སྔོན་པོའི་བར་དུ་སྐྱེས་པའི་ལས་གཟུགས་དེ་དག་གིས།ཡུལ་བ་སྒྲིབས་པ་ན་སྔོན་འཛིན་མིག་ཤེས་ཀྱིས་སྔོན་པོ་མི་མཐོང་བར་ཐལ་ཞིང་།མ་བསྒྲིབས
ན།ཐག་ཉེ་བ་ནས་ལྟ་བའི་མིག་ཤེས་ཀྱིས་ལས་གཟུགས་གསོལ་བ་དང་།སྔོན་པོ་གཉིས་ཅིག་ཅར་སོ་སོར་མཐོང་བ་དང་།ཐག་རིང་བ་ནས་ལྟ་བའི་མིག་ཤེས་ཀྱིས་ཀྱང་ལས་གཟུགས་མི་གསལ་བ་དང་སྔོན་པོ་གཉིས་ཅིག་ཅར་སོ་སོར་མཐོང་བར་གསལ
བ་འཕེན་པ་ཡིན་ཞེས་གསུངས་པ་ལ།ཁྱེད་ཀྱིས་དེ་ནི་མི་འཐད་དེ།འཁོར་གསུམ་ཁས་བླངས་པའི་ཕྱིར།ཇི་ལྟར་བླངས་ན།འོ་ན་སྔོན་འཛིན་མིག་ཤེས་ཀྱིས་སྔོན་པོ་མི་མཐོང་བར་ཐལ།ཡུལ་དབང་བར་གྱི་ལས་གཟུགས་དེས་ཡུལ་སྔོན་པོ་སྒྲིབ་པའི
ཕྱིར།ཁྱབ་གསལ་དངོས།རྟགས་མ་གྲུབ་ན།ཐག་ཉེ་བ་ནས་ལྟ་བའི་མིག་ཤེས་ཀྱིས་ལས་གཟུགས་གསལ་བ་དང་།སྔོན་པོ་གཉིས་ཅིག་ཅར་སོ་སོར་མཐོང་བར་ཐལ།དེས་དེ་ལ་མ་བསྒྲིབས་པའི་ཕྱིར།འཁོར་གསུམ་དང་པོའོ།།ཐག་རིང་བ

ནས་ལྟ་བའི་མིག་ཤེས་ཀྱིས་ཀྱང་ལས་གཟུགས་མི་གསལ་བ་དང་སྔོན་པོ་གཉིས་ཅིག་ཅར་སོ་སོར་མཐོང་བར་ཐལ།དེས་དེ་མ་བསྒྲིབས་པའི་ཕྱིར།འཁོར་གསུམ་དངོས་འགལ་གྱི་འཕྲེང་བ་གཉིས་པའོ།།ཞེས་ཟེར
པ་ནི།ངོ་ཚ་བའི་གཏམ་ཡིན་ཏེ།སྟོང་ཐུན་གྱི་ལུགས་ནི།ཞུང་འདི་ཕྱི་རོལ་པས་ཡུལ་དབང་བར་དུ་ལས་གཟུགས་སྐྱེ་བར་འདོད་པ་གཙོ་བོར་འགོག་པ་ཡིན་པས།དེའི་ཚུལ་ནི།ཡུལ་དབང་བར་དུ་གསལ་དུ་གསལ་མི་གསལ་གྱི་ལས་གཟུགས་ཡོད་ན།
དེ་འདྲའི་ལས་གཟུགས་དེས་སྔོ་འཛིན་མིག་ཤེས་ཀྱིས་སྔོན་པོ་མཐོང་བ་ལ་སྒྲིབ་བམ་མི་སྒྲིབ།སྒྲིབ་ན་སྔོན་འཛིན་མིག་ཤེས་ཀྱིས་སྔོན་པོ་མི་མཐོང་བར་འགྱུར་ལ།མི་སྒྲིབ་ན།སྔོན་འཛིན་མིག་ཤེས་ཀྱིས་ལས་གཟུགས་དང་སྔོན་པོ་གཉིས་ཀ་ཅིག་ཅར་སོ
སོར་མཐོང་བར་ཐལ།ཡུལ་དབང་བར་དུ་ལས་གཟུགས་གཅིག་སྐྱེ་ནི་སྐྱེ།ལས་གཟུགས་དེས་སྔོན་པོ་མཐོང་བ་ལ་མི་སྒྲིབ་པའི་ཕྱིར།ཞེས་པའི་དོན་ཡིན་པར་རྣམ་འགྲེལ་གྱི་གཞུང་ལ་གོ་བ་ཅུང་ཟད་རྙེད་པ་ཡན་ཆད་ཀྱིས་རྟོགས་ནུས་པར་ཤིན་ཏུ་སྲ་བ་ལ།།
ཕྱོགས་ལྔའི་བསམ་དོན་གཏན་མ་གོ་བར།འཁོར་གསུམ་དང་པོའོ།།འཁོར་གསུམ་གཉིས་པའོ།།ཞེས་ཟེར་བ་ནི།འཁོར་གསུམ་བྱེད་རྒྱས་འཕོངས་པའོ།།ཡང་བརླན་ཞིང་གཤེར་བ་ཕོར་པ་གང་ལ་ཡི་དྭགས་ཀྱིས་བལྟས་པའི་ཚེ།བརླན་ཞིང
གཤེར་བ་ཕོར་པ་གང་གི་གོ་སར་རྣག་ཁྲག་དངོས་གནས་ལ་སྐྱེ་བ་ཞིག་སྲིད་པར་ཞལ་གྱིས་བཞེས་པ་ལ།ཁ་ཅིག་གིས་དེ་ལྟར་འདོད་པ་ཕྱི་རོལ་པས་ཡུལ་དབང་བར་དུ་ལས་གཟུགས་སྐྱེ་བར་འདོད་པ་དང་མཚུངས་པས།ཆོས་གྲགས་ཀྱིས་མུ་སྟེགས་འགོགས

པའི་རིག་པས་གནོད།ཅེས་ཟེར་རོ།།དེ་ལ་སྟོང་ཐུན་ཆེན་མོར།དེ་ལྟར་ཁས་བླངས་པ་ལ་ཆོས་ཀྱི་གྲགས་པའི་རིག་པས་གནོད་པ་མ་ཡིན་གྱི་རླུང་མཁྲིས་བད་ཀན་ལ་སོགས་པའི་ནད་ལྔ་དང་།ས་ཆུ་མེ་རླུང་ནམ་མཁའ་ལྔ་དང་།གདོན་ལྔ་ལ་སོགས་པ་ཉོན་མོངས
དུག་ལྔའི་དངོས་འབྲས་ཡིན་པའི་ཕྱིར།འདོད་པ་ནི།ཇི་སྐད་དུ།འཁྲུལ་ཕྱིར་རླུང་སོགས་ཆོས་མ་ཡིན།།ཞེས་སོགས་ཆོས་ཀྱི་གྲགས་པས་མུ་སྟེགས་འགོག་པའི་རིག་པ་དེ་དག་འདོན་པ་བསྒྱུར་ལ་བཀག་པར་ཤེས་པར་བྱོས་ཤིག།ཅེས་གསུངས།དེ་ལ་ཁྱེད
ཀྱིས་སྐྱོན་སྤོང་བྱེད་པ་ན།གཞུང་དེར་ནི་དུག་གསུམ་པོ་ནད་གསུམ་གྱི་ཉེར་ལེན་ལས་སྐྱེ་བ་བཀག་པ་ཡིན་གྱི།ནད་གསུམ་པོ་དུག་གསུམ་གྱི་འབྲས་བུ་ཡིན་པ་བཀག་པ་མེད་དོ།།དེས་ན་ཉེས་པ་པད་མཁྲིས་རླུང་གསུམ་པོ་དུག་གསུམ་གྱི་འབྲས་བུ་ཡིན་པར་དྲི་མ
མེད་པའི་བཀའ་དང་བསྟན་བཅོས་མཐའ་དག་ལས་གསུངས་སོ།།ཞེས་ཀླས་འདུག་པ།ཟེར་རྒྱས་འཕོངས་པའི་གཏམ་ཡིན་མོད།འོ་ན་ཉོན་ཅིག།རླུང་མཁྲིས་བད་ཀན་གསུམ་ལ་སོགས་པའི་ནད་ལྔ་དང་ཉོན་མོངས་པ་དུག་ལྔ་པོ་རྗེས་སུ་འགྲོ་ལྡོག་མི་འཁྲུལ་པར་ཐལ།
དེ་རྣམས་རྒྱུ་འབྲས་ཡིན་པའི་ཕྱིར།རྟགས་ཁྱབ་དངོས།འདོད་དོ་སྙམ་ན།འོ་ན་རླུང་མཁྲིས་བད་ཀན་ཤས་ཆེ་བའི་དགྲ་བཅོམ་པ་གཞི་མ་གྲུབ་པར་ཐལ།འདོད་པ་དེའི་ཕྱིར།འཁོར་གསུམ་མིན་ནམ།དེ་བཞིན་དུ་ཁྱེད་རྣམས་ཀྱིས་སྔོན་འཛིན་མིག་ཤེས
ཀྱིས་སྔོན་པོ་ལ་བལྟས་པའི་ཚེ།སྔོན་འཛིན་མིག་ཤེས་ཀྱིས་སྔོན་པོ་དངོས་སུ་མ་རྟོགས་ཏེ།དེ་གཉིས་ཀྱི་བར་དུ་སྔོན་པོའི་རྣམ་པས་ཆོད་པའི་ཕྱིར།དེས་སྔོན་འཛིན་མིག་ཤེས་ཀྱིས་སྔོན་པོ་དངོས་སུ་མ་ཏོགས།སྔོན་པོའི་རྣམ་པ་དངོས་སུ་རྟོགས།དེ་ཕྱིར་དོན

ལྐོག་ན་མོ་ཞེས་པ་ཡང་འདི་ལྟ་བུ་ལ་ཟེར།ཞེས་པའི་འདོད་པ་འདི་ཡང་མུ་སྟེགས་གྲངས་ཅན་པས།ཕྱི་ནས་ཡུལ་གྱི་རྣམ་པ་འཆར་ཞིང་ནང་ནས་སྐྱེས་བུའི་རྣམ་པ་འཆར་བའི་གྲོང་མ་ཆེན་པོ་ཞེས་བྱ་བ་ཡོད།ཅེས་དེར་བ་དང་
མཚུངས་པས།དེ་ལའང་ཆོས་གྲགས་ཀྱིས་མུ་སྟེགས་འགོག་པའི་རིག་པ་འདོན་པ་སྒྱུར་ལ་འགོག་པར་བྱའོ།།ཡང་ཁྱེད་ཀྱིས་ནམ་མཁའ་ཕྲག་དོག་གི་དངོས་འབྲས་སུ་ཁས་ལེན་པ་ཞིག་ཡོད་ན།དེ་ལ་དེ་ཙམ་དུ་མཚར་དུ་མི་བགྱིའོ།།དེ་བས་ཀྱང་ངོ་མཚར
ཆེ་བ་གཞན་ཞིག་སྣང་བ་ནི།ནམ་མཁའ་མཐའ་ཡས་སྐྱེ་མཆེད་པའི་ལྷ་ཞིག་གིས།ཆུ་ཀླུང་ཆེན་པོ་ཞིག་གི་དྲུང་དུ་ཕྱིན་པ་ན།ཆུ་དེའི་སྐད་ཅིག་སྔ་མས་ཉེར་ལེན་དང་།ལྷ་དེའི་ལས་ཀྱི་བདག་པོའི་རྐྱེན་བྱས་ནས།ཆུ་ཀླུང་གི་དངོས་འབྲས་སུ་ནམ་མཁའ
རྐྱེའོ།།ཞེས་ཟེར་བ་འདི་ཉིད་ཤིན་ཏུ་ཡ་མཚན་ནོ།།ཞེས་ཐུགས་ཁྲེལ་དང་བཅས་ཏེ་སྒྲས་འདུག་པ།འདི་ནི་སྔོན་གྱི་དུས་ན་དགེ་སློང་ལྷ་ཆེན་པོ་ཞེས་བྱ་བའི་བརྫུན་རླབས་ཅན་ཞིག་བྱུང་སྟེ།བསྟན་པ་ལ་གནོད་པ་མང་དུ་བྱས་པ་ན།དགྲ་བཅོམ་པ་རྣམས
ཀྱིས་བཀའ་བལྦུ་བ་གསུམ་པ་མཛད་དེ།ལྷ་ཆེན་པོས་བསྟན་པའི་ཆོས་ལོག་དེ་རྣམས་སངས་རྒྱས་ཀྱི་བཀའ་མིན་པར་བཤད་ནས།སུན་ཕྱུང་བ་བཞིན་དུ།ཁྱེད་ཀྱིས་ཀྱང་།དགེ་སློང་ལྷ་ཆེན་པོ་དང་མཚུངས་པའི་བརྫུན་རླབས་ཆེན་པོ་འདི་ལྟ་བུ
བྱས་ནས།རྗེ་ཅོང་ཁ་བ་ལ་དགག་པ་གཏོང་བ་འདི་སངས་རྒྱས་ཀྱི་བསྟན་པ་ལ་གནོད་པ་བྱས་པ་ཡིན་པས།ཁོ་བོས་ཀྱང་དགྲ་བཅོམ་པ་རྣམས་ཀྱིས་ཆོས་ལོག་དེ་ཉིད་སུན་བྱུང་བ་དང་འདྲ་བར།ཁྱེད་ཀྱིས་སྨྲས་པས་བརྫུན་སྦུབས་དེ་དག་བསྟིབས།།

ཏེ་ཆོས་ལོག་དེ་རྣམས་སུན་དབྱུང་བར་བྱའོ།།དེ་ལ་ཁྱེད་ཀྱིས་ཕྱོགས་སྔར་བཀོད་པའི་ཆུ་ཀླུང་སྐད་ཅིག་སྔ་མས་ཉེར་ལེན་དང་།ལྷའི་ལས་ཀྱིས་བདག་རྐྱེན་བྱས་ནས་ཆུ་ཀླུང་གི་དངོས་འབྲས་སུ་ནམ་མཁའ་སྐྱེའོ།།ཞེས་ཟེར་བ་འདི་རྗེ་ཙོང་ཁ་པ་ཡང
སྲས་ཀྱི་གསུང་རབ་གང་ན་འདུག།རྗེས་འབྲང་སུ་ཞིག་གིས་ཁས་བླངས།ཁྱེད་ཀྱིས་ལྷན་ཅིག།ཁོ་བོ་ཅག་ནི་དེ་འདྲ་ཁས་ལེན་པ་རྣམ་རྟོག་བྱེད།རྗེ་ཙོང་ཁ་པས་རྒྱལ་བའི་གསུང་རབ་མཐའ་དག་གི་དགོངས་པ་ཕྱིན་ཅི་མ་ལོག་པར་བཀྲལ་བ་མཐོང་བ་ན།
ཡིད་ཟུག་རྔུ་འདི་ལྟ་བུ་སྐྱེ་བ།ཁྱེད་སུ་ཞིག་གིས་བརྙན་འཛིན་ཡིན་པ་ནི་སྒྲ་དགོམ་མོ།།དེས་ན་འདི་ལ་ཐོག་མར་དཔེ་གཅིག་བཤད་པར་བྱ་སྟེ།འཕགས་པ་མོ་གལ་གྱི་བུས།ངས་ནམ་མཁའ་མཐའ་ཡས་སྐྱེ་མཆེད་ཀྱི་ཏིང་ངེ་འཛིན་ལ་སྙོམས་པར་ཞུགས
པའི་ཚེ་སྲོག་ཆགས་ཅེ་སྤྱང་སྐད་འབྱིན་པའི་ཟླ་ཐོས་སོ།།ཞེས་སྨྲས་པ་ཉེར་དགས་ཚོར་ནས།མཽ་གལ་གྱི་བུས་སྨྲས་པའི་ཚིག་དེའི་དོན་མ་ཤེས་པར་ཁྱོད་ལ་བརྫུན་སྨྲས་པའི་ལྟུང་བ་བྱུང་བས་ལྟུང་བ་ཕྱིར་འཆོས་ཤིག་ཅེས་སྨྲས་སོ།།མཽ་གལ་གྱི་བུས
ལྟུང་བ་མ་མཐོང་ངོ་།།ཞེས་སྨྲས་པས།ཉེར་དགས་ལྟུང་བ་མཐོང་བཞིན་དུ་མ་མཐོང་ཞེས་སྨྲ་ན།གནས་ནས་དབྱུང་བའི་འོས་ཡིན་པས།གཎྜི་རྡུངས་ཤིག་ཅེས་སྨྲས་སོ།།སྐབས་དེ་བཅོམ་ལྡན་འདས་ལ་གསོལ་བ་ན།བཅོམ་ལྡན་འདས
ཀྱིས་མཽ་གལ་གྱི་བུ་ལ་ལྟུང་བ་མེད་དེ།།མཽ་གལ་གྱི་བུས་ན་མ་མཁའ་མཐའ་ཡས་སྐྱེ་མཆེད་ཀྱི་ཏིང་ངེ་འཛིན་ལ་སྙོམས་པར་ཞུགས་པ་ལས་ལངས་མ་ཐག་ཏུ་སྲོག་ཆགས་ཅེ་སྦྱང་སྐད་འབྱིན་པའི་སྒྲ་ཐོས་པ་ལ་བསམས་ནས།དེ་ལྟར་སྨྲས་པ་ཡིན

པས་མོ་གལ་གྱི་བུ་ལ་བརྫུན་སྨྲས་པའི་ལྟུང་བ་མེད་རྗེ།།ཞེས་གསུངས།ཡང་ཉིན་གཅིག་སངས་རྒྱ་རྒྱ་ཏཱན་ཐོས་རྣམས་ལ་ཁྱིམ་བདག་ཞིག་གིས་ནའི་ཐུག་བཞུས་པ་ན་འཞེས་ཏེ།དེ་ནས་དྷ་དྷཱནྡ་ཎྱ
གནས་སུ་ལྷུང་བཟེད་འཁྲུ་བ་ལ་བྱོན་ཏེ།དེའི་ཚེ་དགེ་སློང་རྣམས་ཀྱིས་ཆུ་འདིའི་རྩ་བ་གང་ནས་འོངས་ཞེས་སྨྲས་པ་ན།མཽ་གལ་གྱི་བུས་ཆུ་འདི་མཚོ་མ་དྲོས་པའི་ཆུའི་རྒྱན་ཡིན།ཞེས་གསུངས།དེ་ལ་ཉེར་དགས་མཚོ་མ་དྲོས་པའི་ཆུ་ནི་བཅོམ་ལྡན་འདས
ཀྱིས་ཡན་ལག་བརྒྱད་དང་ལྡན་པའི་ཆུར་གསུངས་ན།ཆུ་དྲོན་འདི་འདྲ་མཚོ་མ་དྲོས་པ་ནས་འོངས་པ་ག་ལ་ཡིན།དེས་ན་ཤེས་བཞིན་དུ་བརྫུན་སྨྲས་པས་ལྟུང་བ་ཕྱིར་འཆོས་ཤིག།ཅེས་སྨྲས་པའི་ཚེ་ཡང་སྐབས་དེ་བཅོམ་ལྡན་འདས་ལ་གསོལ
པས།བཅོམ